****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Modloslužba nás robí slepými na lásku, neschopnými milovať !!!

 Vypočuli sme si  prvé prikázanie Desatora: «Nebudeš mať iných bohov okrem mňa» *(Ex 20,3)*. Je dobré pristaviť sa pri téme modlárstva, ktorá má veľký dosah a je veľmi aktuálna. Toto prikázanie zakazuje vytvárať si modly či podobizne akéhokoľvek druhu reality – veď všetko môže byť použité ako modla. Hovoríme o ľudskej tendencii, pred ktorou nie sú ušetrení ani veriaci, ani ateisti. Napríklad, my kresťania by sme si mohli položiť otázku: kto je skutočne mojím Bohom? Je ním Trojjediná Láska, alebo je ním môj obraz, môj osobný úspech, a to možno aj vo vnútri Cirkvi? «Modloslužba sa netýka len nepravých pohanských kultov. Zostáva trvalým pokušením pre vieru. Spočíva v zbožšťovaní toho, čo nie je Boh» *(KKC, 2113).*

 Čo je to „boh“ v existenciálnej rovine? Je ním to, čo stojí v centre nášho života a od čoho závisí naše konanie a myslenie. Môžeme vyrastať v rodine, ktorá je podľa mena kresťanská, avšak v skutočnosti sa zameriava na referenčné body, ktoré sú evanjeliu cudzie. Človek nežije bez toho, aby sa na niečo nezameral. A hľa, svet ponúka „supermarket“ idolov, ktorými môžu byť predmety, obrazy, myšlienky či roly.

 Napríklad aj modlitba. Máme sa modliť k Bohu, nášmu Otcovi. Ja si však pamätám, že raz som šiel do farnosti v diecéze Buenos Aires sláviť svätú omšu a potom som mal birmovať v ďalšej farnosti vzdialenej asi kilometer. Šiel som, kráčajúc a prešiel som pekným parkom. Avšak v tom parku bolo viac než 50 stolíkov, každý s dvoma stoličkami,  kde sedeli ľudia, jeden oproti druhému. Čo tam robili? Veštili z tarotových kariet. Chodili sa tam „modliť“ k idolu. Namiesto toho, aby sa modlili k Bohu, ktorý je prozreteľnosťou budúcnosti, chodili si tam nechať vykladať karty, aby videli budúcnosť. Toto je modlárstvo našich čias. Opýtam sa vás: koľkí z vás ste si šli dať vykladať karty, aby ste videli budúcnosť? Koľkí z vás ste si napríklad išli dať čítať z ruky, aby ste videli budúcnosť, namiesto toho, aby ste sa modlili k Pánovi? Toto je ten rozdiel: Pán je živý; ostatné sú modly, modlárstvo, ktoré je zbytočné. Ako sa vyvíja modlárstvo? Prikázanie opisuje jeho fázy: «Neurobíš si modlu, ani nijakú podobu [...] / Nebudeš sa im klaňať, / ani im slúžiť» *(porov. Ex 20,4-5).* Slovo modla, „idol“, sa v gréčtine odvodzuje od slovesa „vidieť“. Modla je istou „vidinou“, ktorá má tendenciu stať sa fixáciou, posadnutosťou. Modla, idol, je v skutočnosti premietaním seba samého do predmetov či projektov. Tento dynamizmus využíva napríklad reklama: nevidím samotný predmet, ale vnímam ten automobil, ten smartfón, tú rolu alebo iné veci, ako prostriedok mojej sebarealizácie a odpoveď na moje základné potreby. *dokončenie na 4. str.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * 1. ohlášky: Sviatosť manželstva chcú prijať snúbenci: Anton Petrovčík z Farnosti Kokošovce (filiálka Dulová Ves) a Laura Kertysová z Farnosti Prešov – Solivar.
* 2. ohlášky: Sviatosť manželstva chcú prijať snúbenci: Peter Pavel z Farnosti Prešov – Sekčov a Zuzana Ivanecká, z Farnosti Kokošovce.
* 2.ohlášky: Sviatosť manželstva chcú prijať snúbenci: Ing. Samuel Surgent, syn Milana a Alžbety r. Petruškovej, nar. v Bardejove a bývajúci v Bardejove a Mgr. Soňa Mitrovská, dcéra Ivana a Daniely r. Amrichovej, nar. v Prešove a bývajúca v Kokošovciach.
* 3. ohlášky: Sviatosť manželstva chcú prijať snúbenci: Marcel Hudák, syn Pavla a Gabriely r. Kiferovej, nar. v Prešove a bývajúci v Podhrabine, Chmeľov a Tea Ivanová, dcéra Miroslava a Blanky r. Bučkovej, nar. v Bardejove a bývajúca v Podhrabine, Chmeľov.
* Adorácia: Vo štvrtok 23. 6. od 17h v Kokošovciach. V piatok 24. júna od 16.20 h v Dulovej Vsi a od 16.30 h v Žehni. Pri recitovaní modlitby Najmilší Ježišu je možnosť získania odpustkov v piatok 24. júna !
* Obnova RB: Budúcu sobotu 25.6. bude na filiálke Dulova Ves obnova Ružencového bratstva s týmto programom: 9.15 h – príhovor horliteľky, 9.25 h – modlitba sv. ruženca, 10 h.- sv. omša, poďakovanie dlhoročným členkám a agapé
* Zbierka: Na budúcu nedeľu 26.6. je Zbierka na dobročinné diela sv. otca. PBZ
* Birmovanci: Veríme, že nie iba vy budete mať dobré známky na vysvedčeniach a preto Vám k nim blahoželáme a už teraz prajeme krásne a užitočné prázdniny !
* Ponuka mladým: Duchovný reštart po školskom roku s názvom OBNOVA SRDCA sa uskutoční od 4 do 8. júla 2022 v Pútnickom dome bl. Anky Kolesárovej v Obišovciach. Viac info a registrácia na : [www.acmko.sk](http://www.acmko.sk)´
* Púť seniorov: 7.júla 2022 organizujú ruženčiari z Dulovej Vsi púť na XXV. ročník celoslovenskej púte seniorov Slovenska do Levoče. Autobus odchádza o 5.00 h od Obecného úradu v Dulovej Vsi, poplatok je 8 € na osobu. Nahláste sa čím skôr u p. Boženy Hatokovej (0918 191 936), alebo p. Evy Bednárikovej (0904 031 201)
* Miništrantom:Pod vedením ThDr. Štefana Novotného, PhD., rektora Kňazského seminára sv. Karola Boromejského v Košiciach, organizujú bohoslovci v našej arcidiecéze 6. ročník Miništrantskej univerzity, ktorá sa uskutoční v termíne od 11.07. do 15.07.2022 v Obišovciach v Pútnickom dome bl. Anny Kolesárovej. Miništrantská univerzita je určená pre chlapcov - miništrantov, ktorí v júni tohto roka ukončia 4.-8. ročník ZŠ. Cena pre jednotlivca 70 €, pre dvoch a  viac súrodencov *(každý jeden)* 60 €. Len do 30. 6. 2022. Bližšie informácie ako aj on-line prihlasovanie na: [www.kske.sk](http://www.kske.sk) *Pokojný júnový čas Vám  žehnajú Vás + + kaplán Štefan a farár Ľubik*

KOKOŠOVCE - Program bohoslužieb12. TÝŽDEŇ CEZ ROK (20.6.2022 – 26.6.2022)

|  |  |  |  |  |  |
| --- | --- | --- | --- | --- | --- |
| 20.6. | PO | *Pondelok**12. týždňa cez rok* | KOKOŠOVCE | 7.00 | Poďakovanie za dar kňazstva a krstných rodičov *č.118* |
| Dulova Ves | 18.00 | + František +Anna +Ján *č.143* |
| 21.6. | UT | *Sv. Alojza Gonzágu, rehoľníka, Spomienka* | KOKOŠOVCE | 7.00 | +Božena +Mária +Martin +Jozef +Rudolf +Mária +Ján *č.188* |
| 22.6. | STR | *Zo zajtrajšej slávnosti* | Lesíček | 18.00 | *Sv. omša na úmysel od ľudí* |
| 23.6. | ŠT | *Narodenie sv. Jána Krstiteľa, Slávnosť**Preložená z 24.6.* | Dulova Ves | 18.00 | Vlastný úmysel |
| KOKOŠOVCE | 18.00 | ZBP a poďakovanie za uzdravenie a 30r. Erika *č.325* |
| 24.6. | PIA | *Najsvätejšieho Srdca Ježišovho, Slávnosť* | Dulova Ves | 18.15 | Za Boží ľud farnosti |
| KOKOŠOVCE | 18.00 | Za prvoprijímajúce deti |
| Zlatá Baňa | 17.00 | + Ján a ost. rod. Krížovej a rod. Pulíkovej *č.38* |
| Žehňa | 17.00 | ZBP Ján a Kvetoslava *č.56* |
| 25.6. | SO | *Nepoškvrnené Srdce preblahoslavenej Panny Márie, Spomienka* | Dulova Ves | 10.00 | Ružencové bratstvo |
| *S nedeľnou platnosťou* | KOKOŠOVCE | 18.00 | ZBP rod. Zálehova *č.225* |
| 26.6. | NE | *13. nedeľa cez rok* | Dulova Ves | 7.30 | Vlastný úmysel |
| KOKOŠOVCE | 10.30  | *Odpustová slávnosť* |
| Zlatá Baňa | 9.00 | ZBP Eva a r. Hudákova *č.84* |
| Žehňa | 9.00 | ZBP Štefan s rodinou *A 113* |
| Lesíček | 8.00 | *Sv. omša Za prvoprijímajúce deti* |

„Náš život je gymnastikou túžby. Nedostatok túžby nás vedie k smútku a ľahostajnosti.“  *sv. Augustín* A tak ho hľadám, hovorím o ňom, myslím naň – myšlienka o vlastnení toho predmetu či o realizácii toho projektu, o dosiahnutí tej pozície, sa zdá byť úžasnou cestou ku šťastiu, vežou na dosiahnutie neba *(porov. Gn 11,1-9),* a všetko sa stáva účelným pre tento cieľ. A tak vstupujeme do druhej fázy: «Nebudeš sa im klaňať». Modly si vyžadujú kult, rituály – klaniame sa im a obetujeme im všetko. V dávnych dobách sa modlám prinášali ľudské obete, avšak platí to aj dnes: pre kariéru sa obetujú deti, tým, že sa zanedbávajú alebo sa jednoducho nerodia. Krása si vyžaduje ľudské obete. Koľko hodín strávime pred zrkadlom! Niektoré osoby, niektoré ženy, koľko utrácajú kvôli líčeniu? A aj toto je isté modlárstvo. Nie je zlé nalíčiť sa, avšak normálnym spôsobom a nie pre to, aby sme sa stali bohyňou. Krása si vyžaduje ľudské obete. Sláva si vyžaduje obetovanie seba samých, vlastnej nevinnosti a autentickosti.  Modly si vyžadujú krv. Peniaze okrádajú o život a pôžitok vedie k osamelosti. Ekonomické štruktúry obetujú ľudské životy kvôli vyšším ziskom. Pomyslime na mnohých ľudí bez práce. Prečo je to tak ? Lebo podnikatelia určitého podniku či firmy sa rozhodli prepustiť ľudí, aby zarobili viac peňazí. Modla peňazí. Takto žijeme v pokrytectve, robiac a hovoriac to, čo očakávajú tí druhí, pretože to predpisuje bôžik sebapotvrdenia. A takto sa ničia životy, ničia sa rodiny a mladí sa vrhajú do rúk ničivých modelov, len aby sa zvýšil profit. Aj droga je modlou. Koľko mladých si ničí zdravie, a dokonca aj život, klaňajúc sa tomuto idolu drogy. Tu prichádza tretie a to najtragickejšie štádium:  «a nebudeš im slúžiť», hovorí [Exodus]. Modly zotročujú. Sľubujú šťastie, avšak nedávajú ho; a tak zisťujeme, že žijeme pre istú vec či pre istú víziu, vtiahnutí do sebaničivého víru, v očakávaní výsledku, ktorý sa nikdy nedostaví. Drahí bratia a sestry, modly sľubujú život, no v skutočnosti oň oberajú. Skutočný Boh nepýta život, ale ho dáva, daruje ho. Skutočný Boh neponúka akúsi projekciu nášho úspechu, ale učí milovať. Skutočný Boh nežiada o deti, ale daruje svojho Syna za nás.Modly projektujú hypotézy budúcnosti a dávajú nám pohŕdať prítomnosťou. Skutočný Boh učí žiť v realite každodennosti, v konkrétnosti, nie s ilúziami o budúcnosti: dnes, zajtra i pozajtra kráčajúc smerom k budúcnosti. Je tu konkrétnosť skutočného Boha oproti „tekutosti“ modiel. Pozývam vás, aby ste dnes porozmýšľali: koľko modiel mám alebo ktorá je moja najobľúbenejšia modla? Pretože rozpoznať vlastné modlárstva je začiatkom milosti a stavia nás na cestu lásky. Veď láska je nezlučiteľná s modlárstvom – ak sa niečo stane absolútnym a nedotknuteľným, potom je dôležitejším ako manžel, manželka, syn či dcéra alebo ako priateľstvo. Pripútanosť k predmetu či k idei nás robí slepými na lásku. A tak kvôli nasledovaniu modiel či idolu môžeme dokonca zaprieť otca, matku, deti, manželku, manžela, rodinu... - tie najdrahšie veci. Pripútanosť k nejakému predmetu či k nejakej idei nás robí slepými na lásku. Vezmite si to k srdcu: idoly nás okrádajú o lásku, modly nás robia slepými na lásku, a aby sme skutočne milovali, musíme byť slobodní od každej modly. Čo je mojou modlou ? Odstráň ju a vyhoď ju von z okna! *pápež František, 1.8.2018* |